АҞӘА, жәабран 12 — Sputnik. Окленд инхо Филип Вахуда Аолимпиатә хәмаррақәа рахь анаԥхьара змауз урыстәылатәи аспортсменцәа Антон Шипулини Виктор Ани адгылара риҭарц азы Пхенчхан имҩаԥысуа аӡынтәи Аолимпиада аартрахь Урыстәыла абираҟ иманы днеиит. Абри атәы аанацҳауеит РИА Новости.
Ателеканал RT аинформациала америкауаҩ атрибунақәа рҟны Урыстәыла абираҟ еиҵихит.
"Сара исҭахуп Урыстәыла адгылара асҭарц, избанзар Аолимпиадахь инармышьҭӡеит Виктор Ани Антон Шипулини реиԥш иҟоу аспортсменцәа ӷәӷәақәа. Сара иазысыԥхьаӡоит урҭ аброуп иахьырҭыԥу ҳәа", — иҳәеит америкауаҩ.
Уаанӡа жәларбжьаратәи аолимпиатә комитет аҳәамҭа ҟанаҵахьан Пхенчханҟа инарышьҭыр шалшо "ицқьоу" аспортсменцәа "Урыстәылатәи аспортсменцәа-аолимпииеццәа" ҳәа астатус ҷыда рыҭаны.
Ирацәаҩхеит аган иавахаз аспортсменцәа дуқәа.
Аолимпиадатә хәмаррақәа рахь инашьҭхеит 169-ҩык атлетцәа.